Turkiya politsiyasi Antaliyada o‘tkazilgan maxsus amaliyot jarayonida IShID bilan aloqadorlikda gumon qilingan 20 kishini qo‘lga oldi, deya xabar bermoqda Dogan.Qo‘lga olish bo‘yicha operatsiya 6 noyabr kuni tongda G20 sammiti arafasi bo‘lib o‘tdi.Qo‘lga olishlar bo‘yicha tafsilotlar ma’lum qilingani yo‘q. G20 sammiti 15-16 noyabr kunlari Turkiyaning Belek shahrida bo‘lib o‘tadi. Davlatlar yetakchilari va delegatsiyalar uchun bir qancha yirik mehmonxona hamda golf-klublar ajratilgan. O‘ta qat’iy nazorat qilinadigan hudud maydoni esa 5 kvadrat kilometrni tashkil etib, vaqtinchaga butunlay yopiladi.